ສປຊ ຮຽກຮ້ອງ ໃຫ້ເພັ່ງເລັງໃສ່ ການບໍລິການ ດ້ານສຸຂະພາບຈິດ ເພື່ອຮັບມືກັບໄວຣັສໂຄໂຣນາ 
ທ່ານ ກູເຕເຣັສ ກ່າວວ່າ ອົງການສະຫະປະຊາຊາດ ມີຄວາມມຸ່ງໝັ້ນ ຢ່າງແຂງແກ່ນ ທີ່ຈະສ້າງໂລກເຊິ່ງທຸກຄົນ, ທຸກບ່ອນ ຈະມີຄົນທີ່ສາມາດເພິ່ງພາອາໄສໄດ້ ສຳລັບການສະໜັບສະໜູນ ທາງດ້ານຈິດຕະວິທະຍາ.
ອົງການສະຫະປະຊາຊາດໄດ້ຮຽກຮ້ອງລັດຖະບານຕ່າງໆ ໃຫ້ເພັ່ງເລັງໃສ່ການ ບໍລິການດ້ານສຸຂະພາບຈິດ ໃນຂະນະທີ່ປະຊາຊົນຈາກທົ່ວໂລກ ຮັບມືກັບໂຣກລະບາດໄວຣັສໂຄໂຣນາ ເລຂາທິການໃຫຍ່ ສະຫະປະຊາຊາດ ທ່ານ ແອນໂຕນີໂອ ກູເຕເຣັສ ໄດ້ກ່າວ ໃນວັນພະຫັດມື້ນີ້ວ່າ “ຫຼັງຈາກລະເລີຍ ແລະ ບໍ່ມີການລົງທຶນຢ່າງພຽງພໍ ໃສ່ການບໍລິການດ້ານສຸຂະພາບຈິດນັ້ນ, ໂຣກລະບາດ COVID-19 ຕອນທີ່ແມ່ນ ກຳລັງສົ່ງຜົນກະທົບຕໍ່ຄອບຄົວ ແລະ ຊຸມຊົນດ້ວຍຄວາມກົດດັນທາງດ້ານຈິດ ໃຈເພີ່ມເຕີມ ” ທ່ານໄດ້ກ່າວວ່າ ພະນັກງານປິ່ນປົວສຸຂະພາບ ທັງອາຍຸສູງ ແລະ ໜຸ່ມນ້ອຍ, ແລະ ຜູ້ທີ່ມີອາການສຸຂະພາບຈິດຢູ່ແລ້ວ ຫຼື ຜູ້ທີ່ກຳລັງຮັບມືກັບຄວາມຂັດແຍ້ງ ແລະ ວິກິດການແມ່ນມີຄວາມສ່ຽງຫຼາຍທີ່ສຸດ ທ່ານ ກູເຕເຣັສ ໄດ້ກ່າວວ່າ “ອົງການສະຫະປະຊາຊາດ ມີຄວາມມຸ່ງໝັ້ນຢ່າງແຂງແກ່ນທີ່ຈະສ້າງໂລກເຊິ່ງທຸກຄົນ, ທຸກບ່ອນຈະມີຄົນທີ່ສາມາດເພິ່ງພາອາ ໄສໄດ້ສຳລັບການສະໜັບສະໜູນ ທາງດ້ານຈິດຕະວິທະຍາ ຂ້າພະເຈົ້າຂໍຮຽກ ຮ້ອງລັດຖະບານ, ກຸ່ມສັງຄົມພົນລະເຮືອນ, ບັນດາເຈົ້າໜ້າທີ່ສາທາລະນະສຸກ ແລະ ອື່ນໆ ໃຫ້ມາຮວມຕົວກັນຢ່າງຮີບດ່ວນ ເພື່ອແກ້ໄຂຂອບເຂດຂອງສຸຂະ ພາບຈິດ ຂອງໂຣກລະບາດນີ້ ” ຂໍ້ຄວາມຂອງຫົວໜ້າອົງການສະຫະປະຊາຊາດໄດ້ມີຂຶ້ນ ຫຼັງຈາກມີຂໍ້ຄວາມຈາກ ອົງການອະນາໄມໂລກທີ່ເວົ້າວ່າ ໄວຣັສດັ່ງກ່າວ ທີ່ປັດຈຸບັນນີ້ໄດ້ຕິດແປດຫຼາຍ ກວ່າ ສີ່ລ້ານສາມແສນຄົນ ແລະ ສັງຫານປະມານ 300,000 ຄົນ ອາດກາຍ ເປັນການລະບາດຄືເຊື້ອ HIV, ເຊິ່ງເປັນໄວຣັສທີ່ກໍ່ໃຫ້ເກີດໂຣກ ເອດສ໌ ມັນສາມາດຝັງຢູ່ໃນຊຸມຊົນຕ່າງໆແມ່ນກະທັ້ງຢາວັກຊີນໄດ້ຖືກຄົ້ນພົບ, ອີງຕາມ ການກ່າວຂອງຜູ້ອຳນວຍການພາວະສຸກເສີນຂອງອົງການ ອະນາໄມໂລກ ທ່ານ ໄມຄ໌ ຣາຍແອນ ໃນລະຫວ່າງກອງປະຊຸມຖະແຫຼງຂ່າວ ຜ່ານທາງຄອມພິວເຕີ ຈາກນະຄອນ ເຈນີວາ ທ່ານໄດ້ກ່າວວ່າ “ເຊື້ອ HIV ແມ່ນບໍ່ໄດ້ຫາຍໄປ, ແຕ່ພວກເຮົາຕ້ອງຮັບມືກັບ ໄວຣັສດັ່ງກ່າວ ” ປະມານ 100 ອົງການໃນທົ່ວໂລກແມ່ນກຳລັງເຮັດວຽກ ກ່ຽວກັບ ການພັດທະນາຢາວັກຊີນໄວຣັສໂຄໂຣນາ ເຖິງແມ່ນເຂົາເຈົ້າຈະຄົ້ນພົບຢາທີ່ໄດ້ຜົນກໍຕາມ, ການຄວບຄຸມໄວຣັສດັ່ງກ່າວແມ່ນຈະໃຊ້ “ຄວາມພະຍາຍາມອັນໃຫຍ່ຫຼວງ,” ອີງຕາມການກ່າວຂອງທ່ານ ຣາຍແອນ ໃນຂະນະທີ່ບາງປະເທດແມ່ນກຳລັງຜ່ອນຄາຍຄຳສັ່ງການກັກບໍລິເວນນັ້ນ, ໂຣກ ລະບາດດັ່ງກ່າວແມ່ນໄດ້ສ້າງຜົນກະທົບຢ່າງມະຫາສານຕໍ່ເສດຖະກິດແລ້ວ